CELEX: 22012D0205
Language: hr
Date: 2012-12-07 00:00:00
Title: Odluka Zajedničkog odbora EGP-a br. 205/2012 od 7. prosinca 2012. o izmjeni Priloga I. (Veterinarska i fitosanitarna pitanja) Sporazumu o EGP-u

11/Sv. 112
            
            
               HR
            
            
               Službeni list Europske unije
            
            
               309
            
         22012D0205
   
               L 081/1
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 205/2012
   od 7. prosinca 2012.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, (dalje u tekstu „Sporazum o EGP-u”), a posebno njegov članak 98.,
   budući da:
   
               (1)
            
            
               Provedbenu uredbu Komisije (EU) br. 427/2012 od 22. svibnja 2012. o proširenju posebnih jamstava u pogledu salmonele utvrđenih u Uredbi (EZ) br. 853/2004 Europskog parlamenta i Vijeća na jaja namijenjena za Dansku (1) treba unijeti u Sporazum.
            
         
               (2)
            
            
               Stavkom 2. uvodnog dijela poglavlja I. Priloga I. Sporazumu o EGP-u određuje se da se „odredbe iz poglavlja I. Priloga I. Sporazumu o EGP-u primjenjuju na Island osim odredaba o živim životinjama, osim riba i životinja akvakulture i proizvoda životinjskog podrijetla kao što su jaja, embrij i sjeme. Ako se akt ne primjenjuje ili se djelomično primjenjuje na Island, to se navodi u pogledu određenog akta”. Kako bi se održala usklađenost, potrebno je upućivanje na ovaj stavak unijeti u Sporazum o EGP-u u vezi s Uredbom (EZ) br. 882/2004 Europskog parlamenta i Vijeća od 29. travnja 2004. (2), kako je ispravljena u SL L 191, 28.5.2004., str. 1., kako je uključena Odlukom Zajedničkog odbora EGP-a br. 137/2007 od 26. listopada 2007. (3).
            
         
               (3)
            
            
               Ova Odluka odnosi se na zakonodavstvo vezano uz veterinarska pitanja. Zakonodavstvo o veterinarskim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako što je utvrđeno u sektorskim prilagodbama Priloga I. Sporazumu o EGP-u. Ova se Odluka zato ne primjenjuje na Lihtenštajn.
            
         
               (4)
            
            
               Prilog I. Sporazum o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Poglavlje I. Priloga I. Sporazuma o EGP-u mijenja se kako slijedi:
   
               1.
            
            
               U dijelu 1.1. u točku 12. (Uredbe (EZ) br. 854/2004 Europskog parlamenta i Vijeća) dodaje se sljedeća alineja:
               „Ovaj se akt primjenjuje na Island za područja navedena u stavku 2. uvodnog dijela.”
            
         
               2.
            
            
               U dijelu 6.1. iza točke 17. (Uredba (EZ) br. 853/2004 Europskog parlamenta i Vijeća) umeće se sljedeća točka:
               
                           „17.a
                        
                        
                           
                              32012 R 0427: Provedbena uredba Komisije (EU) br. 427/2012 od 22. svibnja 2012. o proširenju posebnih jamstava u pogledu salmonele utvrđenih u Uredbi (EZ) br. 853/2004 Europskog parlamenta i Vijeća na jaja namijenjena za Dansku (SL L 132, 23.5.2012., str. 8.).”
                        
                     
         Članak 2.
   Tekst Provedbene uredbe (EU) br. 427/2012 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 8. prosinca 2012., pod uvjetom da su sve obavijesti iz članka 103. stavka 1. Sporazuma o EGP-u podnesene Zajedničkom odboru EGP-a (4)
   
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 7. prosinca 2012.
      
         
            Za Zajednički odbor EGP-a
         
         
            Predsjednik
         
         Atle LEIKVOLL
      
   
   
      (1)  SL L 132, 23.5.2012., str. 8.
   
      (2)  SL L 165, 30.4.2004., str. 1.
   
      (3)  SL L 100, 10.4.2008., str. 53.
   
      (4)  Ustavni zahtjevi nisu navedeni.